**ΧΡΗΣΗ ΤΩΝ ΣΗΜΕΙΩΝ ΣΤΙΞΗΣ – Η ΛΕΙΤΟΥΡΓΙΑ ΤΟΥΣ**

**ΕΙΣΑΓΩΓΙΚΑ:** α) μεταφορική χρήση λέξης, β) ευθύς λόγος (σχόλιο), γ) ειρωνική χροιά στη χρήση λέξης/ φράσης, δ) φράσεις που παρατίθενται αυτούσιες, ε) στερεότυπες φράσεις (γνωμικά), στ) εμφατική χρήση λέξης/ φράσης, ζ) επιστημονικοί όροι, η)συνθήματα ή προφορικές εκφράσεις της καθομιλουμένης, θ) τίτλοι βιβλίων/ εφημερίδων.

**ΑΠΟΣΙΩΠΗΤΙΚΑ:** α) ο συλλογισμός παραμένει ανολοκλήρωτος, β) υπονοούμενα και ευκόλως εννοούμενα, γ) ειρωνεία ή χιούμορ, δ) πρόθεση συγγραφέα να αιφνιδιάσει τον αναγνώστη, ε) έμμεσος τρόπος επίκλησης στο συναίσθημα.

**ΕΡΩΤΗΜΑΤΙΚΟ:** τα ερωτήματα διακρίνονται σε πραγματικά και ρητορικά. **Τα πραγματικά ερωτήματα** α) δηλώνουν απορία, β) εγείρουν προβληματισμούς, γ) βοηθούν στην μετάβαση σε νέα θεματική ενότητα του κειμένου (μεταβατική λειτουργία του ερωτήματος). **Τα ρητορικά ερωτήματα** α)αποτελούν μέσο επίκλησης στο συναίσθημα, β) δηλώνουν αγανάκτηση, έκπληξη, αποδοκιμασία, θυμό, ειρωνεία, συναισθηματική φόρτιση, γ) φορτίζουν συναισθηματικά τον αναγνώστη, δ) προβληματίζουν, ευαισθητοποιούν, αφυπνίζουν τον αναγνώστη.

**ΠΑΥΛΑ:** α) υποδεικνύει απότομη αλλαγή, κάποια ανακολουθία στο λόγο (αλλαγή ύφους, τόνου, ρυθμού του λόγου) ή μεγαλύτερη αντίθεση ανάμεσα στα προηγούμενα και τα επόμενα, β) δηλώνει αλλαγή προσώπου στο διάλογο.

**ΔΙΠΛΗ ΠΑΥΛΑ:** απομονώνει μέρος του κειμένου το οποίο συνήθως αποτελεί απαραίτητη παρεμβολή στη συνέχεια του λόγου. Μετά τη διπλή παύλα το νόημα και η σύνταξη συνεχίζονται σα να μην υπήρξε παρεμβολή.

**ΠΑΡΕΝΘΕΣΗ:** α) περιλαμβάνει σχόλιο, β) πλαισιώνει μια συμπληρωματική – δευτερεύουσα πληροφορία, επεξήγηση, διευκρίνιση, γ) απομονώνει και λειτουργεί εμφατικά.

**ΘΑΥΜΑΣΤΙΚΟ:** α) έκπληξη, απορία, θαυμασμός, αποδοκιμασία, επιδοκιμασία, ειρωνεία, β) πλαισιωμένο από παρένθεση αποτελεί σχόλιο.

**ΑΝΩ ΤΕΛΕΙΑ:** α) επεξηγεί, διευκρινίζει, συμπληρώνει, β) δίνει το αντίθετο νόημα απ’ αυτό της προηγούμενης, γ) απαριθμεί στοιχεία.

**ΑΝΩ – ΚΑΤΩ ΤΕΛΕΙΑ:** α) μπροστά από φράσεις που κλείνονται σε εισαγωγικά, β) μπροστά από απαρίθμηση, γ) μπροστά από μια ερμηνεία, δ) μπροστά από επακόλουθο.

**ΚΟΜΜΑ/ ΑΣΥΝΔΕΤΟ ΣΧΗΜΑ:** α) έμφαση, β) αίσθηση συσσώρευσης, συνέχειας, γ) έμμεσος τρόπος επίκλησης στο συναίσθημα.

**ΛΟΞΗ ΓΡΑΜΜΗ ΑΝΑΜΕΣΑ ΣΕ ΛΕΞΕΙΣ:** Η δεύτερη επιτείνει το νόημα της πρώτης ή και το διευρύνει (εάν εκφράζει κάτι γενικό).

**ΧΡΗΣΗ ΡΗΜΑΤΙΚΩΝ ΠΡΟΣΩΠΩΝ**

* **α΄ ενικό:** αμεσότητα, ζωντάνια, υποκειμενικός χαρακτήρας, εξομολογητική διάθεση, προσωπικός τόνος, προσωπικό βίωμα.
* **α΄ πληθυντικό:** αμεσότητα, ζωντάνια, κλίμα οικειότητας στην επικοινωνία πομπού-δέκτη, έκφραση συλλογικού αισθήματος, καθολικότητα.
* **β΄ ενικό/** **β΄ πληθυντικό:** κλίμα οικειότητας, ζωντάνια, αμεσότητα, διδακτικός, παραινετικός, προτρεπτικός, συμβουλευτικός τόνος
* **γ΄ ενικό/ γ΄ πληθυντικό:** αντικειμενικός τόνος στην εξέταση του θέματος, αποπροσωποποιείται ο λόγος ουδέτερο, επίσημο, σοβαρό ύφος

**ΤΟ ΥΦΟΣ ΤΟΥ ΚΕΙΜΕΝΟΥ**

Για το χαρακτηρισμό του ύφους/ τόνου ενός κειμένου πρέπει να λαμβάνονται υπόψη τα εξής: το κειμενικό είδος, η πρόθεση του συντάκτη, ο δέκτης, το κοινό, η σύνταξη, το λεξιλόγιο, τα σχήματα λόγου, τα σημεία στίξης, τα ρηματικά πρόσωπα, ο μακροπερίοδος ή μικροπερίοδος λόγος κ.ά.

|  |  |
| --- | --- |
| **ΥΦΟΣ** | **ΠΩΣ ΕΠΙΒΕΒΑΙΩΝΕΤΑΙ;** |
| Λιτό | Έλλειψη περίτεχνων εκφραστικών σχημάτων και πολύπλοκης σύνταξης, κυριαρχία παρατακτικής σύνδεσης ή ασύνδετου σχήματος |
| Οικείο | Χρήση καθημερινού λεξιλογίου, α’ και β’ προσώπου, παράταξης και ασύνδετου σχήματος |
| Ζωντανό, παραστατικό, γλαφυρό | Χρήση παραδειγμάτων, διαλόγου, ευθέος λόγου, ρητορικών ερωτήσεων, μεταφορών, εικόνων, παρομοιώσεων, ενεργητικής σύνταξης… |
| Λυρικό | Ποιητική λειτουργία του λόγου, συνυποδηλώσεις, επίκληση στο συναίσθημα |
| Εξεζητημένο/ επιτηδευμένο | Βαρύγδουπες λέξεις, ρητορισμός, διαδοχική υπόταξη, λεκτικός πληθωρισμός |
| Σαφές | Ακρίβεια, σαφήνεια, πλούτος λεξιλογίου, χρήση της υπόταξης με μέτρο |
| Επίσημο | Λόγιες λέξεις που χρησιμοποιούνται στη διοίκηση, στην πολιτική, ειδική ορολογία, τριτοπρόσωπος λόγος, παθητική σύνταξη, κυριαρχία της επίκλησης στη λογική |
| Χαλαρό | Λίγες σχετικά σκέψεις, συνειρμικά συνδεδεμένες, παρεκβάσεις, επαναλήψεις |
| Πυκνό | Προσπάθεια να εκφραστούν οι σκέψεις με τη μέγιστη οικονομία λέξεων |
| Φροντισμένο | Αυστηρή οργάνωση των σκέψεων κατά ενότητες, προσεκτική χρήση διαρθρωτικών λέξεων, έλλειψη πλατειασμών ή παρεκβάσεων |
| Χιουμοριστικό | Χαριτολόγος διάθεση, ψυχαγωγικός χαρακτήρας |
| Σαρκαστικό | Έντονη χρήση ειρωνείας |
| Εξομολογητικό | Παρελθοντικού χρόνοι, χρήση α’ προσώπου |
| Διδακτικό, προτρεπτικό | Προσπάθεια νουθεσίας του δέκτη, χρήση υποτακτικής ή προστακτικής |

**Εννοείται πως πολλές από τις παραπάνω περιπτώσεις ύφους μπορούν να συνυπάρχουν σ’ ένα κείμενο.**